****

**ΣΧΟΛΗ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ & ΑΘΛΗΤΙΣΜΟΥ**

**ΤΜΗΜΑ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ &ΑΘΛΗΤΙΣΜΟΥ**

Διεύθυνση: Εθνικής Αντίστασης 41 Τ.Κ. 172 37 Δάφνη

Αθήνα 23/10/2019

**ΔΗΛΩΣΕΙΣ ΔΙΔΑΚΤΙΚΩΝ ΣΥΓΓΡΑΜΜΑΤΩΝ**

**ΧΕΙΜΕΡΙΝΟΥ ΕΞΑΜΗΝΟΥ 2019-2020**

Οι δηλώσεις φοιτητών για τα διδακτικά συγγράμματα του χειμερινού εξαμήνου, ακαδημαϊκού έτους 2019-2020, θα ξεκινήσουν την Τετάρτη 23 Οκτωβρίου 2019 και θα ολοκληρωθούν την Παρασκευή 20 Δεκεμβρίου 2019.

Η διανομή των παραπάνω συγγραμμάτων θα ξεκινήσει την **Τετάρτη 23 Οκτωβρίου 2019** και θα ολοκληρωθεί την **Παρασκευή 10 Ιανουαρίου 2020**.

Υπενθυμίζεται ότι οι φοιτητές υποχρεούνται να προβούν σε δήλωση μαθήματος από 14 Οκτωβρίου 2019 έως και 11 Νοεμβρίου 2019 και δικαιούνται να παραλάβουν συγγράμματα μόνο για τα μαθήματα εκείνα τα οποία έχουν συμπεριλάβει κατά το τρέχον εξάμηνο στη δήλωση μαθημάτων τους.

Επισημαίνεται ακόμη ότι:

* Οι φοιτητές που έχουν υπερβεί τα ν+2 έτη σπουδών (6 έτη για το ΤΕΦΑΑ) δεν δικαιούνται δωρεάν διδακτικά συγγράμματα.
* Όλοι οι υπόλοιποι προπτυχιακοί φοιτητές της Σχολής έχουν δικαίωμα επιλογής και δωρεάν προμήθειας ενός (1) διδακτικού συγγράμματος για κάθε διδασκόμενο υποχρεωτικό ή επιλεγόμενο μάθημα του προγράμματος σπουδών, ενώ στο σύνολο των σπουδών τους δικαιούνται να προμηθευτούν δωρεάν αριθμό διδακτικών συγγραμμάτων ίσο με το συνολικό αριθμό των υποχρεωτικών και επιλεγόμενων μαθημάτων που απαιτούνται για τη λήψη του πτυχίου τους.
* Κατ’ εφαρμογή του άρθρου 65 του Ν. 4386/2016 (ΦΕΚ Α 83/11-5-2016), είναι δυνατή η χορήγηση δωρεάν έντυπων διδακτικών συγγραμμάτων στους φοιτητές που παρακολουθούν πρόγραμμα σπουδών για τη λήψη δεύτερου πτυχίου.
* Βάση της ισχύουσας νομοθεσίας τόσο οι φοιτητές που έχουν υπερβεί τα ν+2 έτη σπουδών, όσο και αυτοί που είναι ήδη κάτοχοι δεύτερου πτυχίου προπτυχιακών σπουδών δεν δικαιούνται δωρεάν διδακτικά συγγράμματα.
* Εάν οι φοιτητές επιλέξουν περισσότερα επιλεγόμενα μαθήματα από όσα απαιτούνται για τη λήψη του πτυχίου τους, το δικαίωμα της δωρεάν προμήθειας διδακτικών συγγραμμάτων δεν επεκτείνεται στα επιπλέον μαθήματα που αυτοί επέλεξαν και εξετάστηκαν ακόμη και αν αυτά υπολογίζονται για τη λήψη του πτυχίου τους.
* Η επιλογή διδακτικών συγγραμμάτων γίνεται στην ηλεκτρονική Διεύθυνση «http://eudoxus.gr» για κάθε υποχρεωτικό και επιλεγόμενο μάθημα του προγράμματος σπουδών και ξεχωριστά από τη δήλωση μαθήματος η οποία υποβάλλεται στο «my-studies».

*(Προσοχή!! Οι φοιτητές δεν έχουν πλέον τη δυνατότητα να βλέπουν στο my-studies τα προσφερόμενα συγγράμματα, όπως και τα συγγράμματα που έχουν ήδη παραλάβει)*

Από τη Γραμματεία